Basa Glosa

**Basa Glosa** entu atu basa pendukung antérobangsa bikinan berales basa Interglossa (orèk-orèkan sebelonnya ni basa nyang diterbitin tahon 1943). Kamus basa Glosa nyang pertama dibèbèrin tahon 1978. Ni basa punya nama dasarannya deri oyod basa Yunani *glossa* nyang artinya lida atawa basa.

Glosa entu basa nyang meloksok, artinya saban kata kaga' pernah berobah bentuknya, èn éjaannya juga bener-bener keatur èn pegimana tulis pegimana baca. Sebagé basa meloksok, kaga' ada dah tuh nyang namanya pemlètotan, jadi poko'nya tu kata panteng ajeg kaya' pegimana di kamusnya, bodo menanan mau apa gè' gunanya tu kata di kalimat. Mangkanya, kegunaan kaèdahan, kapan kaga' danta deri kontèksnya, diambil alih ama kata penggawé nyang cuman dikit doang adanya èn ama pemakéan pernah kata (èlmu pernah basa). Glosa nyomot banyakan katanya deri oyod basa Yunani ama Latèn, nyang mualip anggep jadi basa antérobangsa dalem hal dia punya pemakéan dalem èlmu penauan.

## Seklèbatan
Glosa ditulis paké hurup Latin sonder paké ata-été lagi. Kaga' ada nyang namanya bunyi idup atawa mati rangkep èn aturan pengucapannya ringkes ama keatur. Banyakan katanya mah anu bolé nyomot deri basa Latin ama Yunani. Mangkanya, Glosa entu basa nyang dikata sebagé basa buntutan.

Di basa Glosa, poko'nya kata panteng ajeg kaya' bentuk dasarannya, kaga' peduli mao jadi apa kè' di kalimatnya. Jadi, itu kata bisa aja jadi kata kerja, kata peada, kata penyipat, atawa pengawal. Mangkanya, Glosa entu bener-bener basa mutelaah: kaga' gableg pemlètotan bakal kata peada jama', témpo kata kerja, jenis kelamin, èn laèn sebagénya – kata kaga' tau berobah.
Kegunaan kaèdahan ditengerin ama kata penggawé nyang jumblahnya cuman sekelemit doang èn juga' ama pernahan kata. Rèndèngan hal–kata kerja–peroléan entu rèndèngan kata nyang pakem, èn "kata penyipat" galibnya di depannya "peada", èn "kata kerja" ngintilin petilan témpo èn "kata penerang".

## Sejarah
Glosa disarapin ama basa pendukung antérobangsa Interglossa nyang dirancang ama ahli èlmu nama Lancelot Hogben pas jaman-jaman towong nongtonin perang di Aberdin pas jaman Perang Dunia II. Interglossa diterbitin tahon 1943 sebagé orèk-orèkan basa pendukung.

Ron Clark kepapagan ama buku pedoman Interglossa: orèk-orèkan basa pendukung terbitan 1960. Entakanu, dia mapagin Propèsor Hogben dengen maksud pèngèn ngembangin tu basa. Nah, dia pada ngebolain bakal ngedandanin entu, biar mingkin gampil dipakénya bakal segala macem ubung-ubungan. Wendy Ashby nimbrung ke ni proyèk tahon 1972. Pas Hogben wapat tahon 1975, banyak perobahan udah diperhadringin. Hogben ama Clark udah akur kalu tu basa kudu gableg éjaan pegimana tulis pegimana baca. Ni asas nyiratin kalu CH, TH ama PH basa Yunani kudu diéja K, T èn F.

Marinya, segelemit perobahan abisnya dibikin ama Ron Clark èn Wendy Ashby, nyang entakanu ngasi nama anyar bakal ni basa nama Glosa (deri kata basa Yunani lida, basa – *glossa* cuman tukerhurup Inggrisnya doang), èn terus ngebikin basa pendukung baru dah.

Ampé barang 1979, Ashby ama Clark ngejajal basa Glosa maké sukarèla setempat di kota tempat dia pada ngejogrog. Pas jaman-jaman segini, kosakata èn berapa tètèk-bengèk pembentukan kalimat dikembangin ama didandanin. Entakanuh, dia pada kudu pindah ke kota laèn pas dia udah nerebitin kamus basa Glosa pertama.

Semprakan tahon 1987, paguyuban amal GEO (*Glosa Education Organisation*) muncuk ngedorong pengajaran basa Glosa sebagé basa kedua di mana-mana sekolah di antéro dunia.
GEO punya pelampang jala resmi dibikin ama Paul O. Bartlett tahon 1996, èn sekarang diopènin ama Marcel Springer. Ni pelampang ngangsrongin Kamus Internèt Glosa (*Glosa Inter-reti Diktionaria*), ama ada pelajaran sarap-sarapannya, ama laèn-laèn sumber. Wiki dalem Glosa dikeja tahon 2021.

## Golongan kata
Glosa dibagi jadi dua golongan kata utama:

### Jebotan
Jebotan entu sekelemit kata paké dasaran nyang ada di banyak basa—mangkanya kita bisa ngejabarin ubungan antara peengehan (konsèp) utama nyang kita sampéin. Ni dasarnya kata pengawal ama kata pengubung, kaya': de [deri], e [èn], pre [sebelon], supra [di atas], sub [di bawah; rada].

### Ujudan
Ujudan di mari maksudnya maran ke golongan kata nyang ngewakilin benda, piil, ama jabaran nyang lebi uplekan (kot-kotan malah bisa dipaké jadi tiga-tiganya) nyang ada di atu basa, kaya': via [jalan], kurso [rari], hedo [girang], vide [ngiat], celera [lekas], tako [cepet, lekas, sigra, sepud]; oku [mata]. Tulung pantengin baè'-baè' kalu ni kata bisa gableg macem-macem dah ma'nanya, begantung pegimana dipakénya di kalimat (kata kerja, kata penyipat, èns.), tuladnya: "oku" bisa artinya "mata", "mataan", "ngehin dengen mata", "mantengin", "ndelok", atawa "seklèbatan".

## Kaèdah basa

### Hurup èn pengucapannya

### Peada
Kata *plu* dipaké bakal nyatain bentuk banyak atawa jama':
* *banana* > *plu banana*

### Penyipat
Penyipat, kaya' nyang laènnya, kaga' diplèngsongin (dirobah-robah). Dia bentukannya kaga' berobah bakal nepakin ama témpo, jumblah, jenis, kekelimaan, èns. deri peada nyang didantain. Biasanya, kata penyipat adanya sebelonnya peada nyang didantain. Kot-kotan, narohnya itu penyipat bikin artinya laèn:

* *Mi fu lekto mo bibli* – Gua bakal baca atu buku
* *Mi fu lekto bibli mo* – Gua bakal baca buku nyang pertama

Bakal ngeja "lawanannya", lu bisa paké "*no-*" jadi depanannya tu penyipat. Ni pemakéan mèmper ama depanan "*mal-*" di basa Sepèranto nyang ngasi arti bebatinannya itu arti penyipat. Jadi, basa Glosa makénya "kaga' boto". Ni – surupannya kalu di basa Inggris kaya' *in-* atawa *un-*.
* *kali* – boto
* *no-kali* – jelèk
* *termo* – panas, parak
* *meso-termo* – anget
* *no-termo* – dingin

### Pengunjuk
Kata pengunjuk dasar nyang dipaké bakal ngunjuk (ni, entu, èns.):

* *ci*, di mari
* *u-ci*, ni, nyang ni, ni [X]
* *plu-ci*, ni (pada) [jama']
* *la*, di sono
* *u-la*, entu, nyang entu, entu [X]
* *plu-la*, entu (pada) [jama']

Itu kata pengunjuk juga' kena dipaké sama kaya' kata-kata nyang ada di jadwal di atas: *u-ci mode, u-la mode* (jadi; begini, begitu), *u-ci ka, u-la ka* (mangka ni sebab, mangka entu sebab), *u-ci te* (dengen ni maksud), èns.

Bakal “ni kali”, ada juga' kata *nu* (sekarang), èn bakal “segitu banyak”, lu bisa bilang *tanto*; kalu bakal “itu macem” *talo*.

Bakal ngerobah pernyataan jadi pertanyaan, tibang taro *qe* di awal kalimat.

### Pengganti

### Kerja

"Kata pendulu" di mari artinya kata nyang dipaké percisnya sebelonnya tu kata kerja di kalimat atawa ujar bakal ngasi tau témponya. Tulad:
* Bakal ngasi tau kalu tu kata kerja témponya – témpo dulu, tambahin *pa* sebelonnya kata kerja.
* Bakal ngasi tau kalu tu kata kerja témponya – témpo bakal, tambahin *fu* sebelonnya kata kerja.
* Bakal ngasi tau kalu tu kata kerja – andéan, tambahin *sio* sebelonnya kata kerja.

### Pengawal
Pengawal dalem basa Glosa di mari ditanjain ama terjemah basa Betawinya, èn juga' tulad kata-kata basa Inggris nyang sebrojolan ama basa Glosanya (di jeronya tenger gupitan) dengen bagèan nyang dimaksud dicitak paké hurup doyong.

* **ab** – ngejauh deri (*ab*duct)
* **ad** – ke / nuju (*ad*vance)
* **ana** – atas (*ana*bolic)
* **anti** – lawan (*anti*biotic)
* **de** – deri / pasal / bekaètan ama (*de*scribe)
* **dextro** – (belah) kanan (ambi*dextro*us)
* **dia** – liwat, lantas (*dia*gonal)
* **epi** – di atas (*epi*centre)
* **ex** – kuar (deri) / ama (penglaku) (*ex*terior)
* **infra** – di bawah / kurang (*infra*red, *infer*ior)
* **intra** – di dalem, di jero (*intra*cloud)
* **kata** – ke bawah (*cata*strophe)
* **ko** – ama, dengen (*co*öperate)
* **kontra** – lawan / tegingan (*counter*, *contra*st)
* **laevo** – kèbot (*levo*rotation)
* **margina** – samping / huk / linggir / sebelah (*margin*)
* **meso** – tenga (*Meso*potamia)
* **minus** – sonder (*minus*)
* **para** – di samping (*para*llel)
* **per** – paké (alat) (*per*)
* **peri** – di utekan (*peri*carp)
* **po** – abisnya (*po*st scriptum)
* **pre** – sebelonnya (*pre*vious)
* **pro** – bakal (*pro* or con)
* **proxi** – deket (*proxi*mity)
* **supra** – atas / di atas (*supra*national)
* **te** – bagèn / biar / supaya... (*te*ndency)
* **tem** – selamanya / selama (*temp*orary)
* **tele** – jaoh (*tele*phone)
* **to(po)** – di tempatnya (*to*pology)
* **trans** – anter (*trans*ition)
* **ultra** – di luar (*ultra*sophisticated)
* **vice** – gantinya (*vice*-president)

### Pengubung
* *akorda-co* – mugané, mangkanya
* *alo* – atawa
* *alo...alo* – baè'...atawa..., kè'..., kè'...
* *alora* – kalu begitu...
* *anti-co* – gimana gè'
* *e* – èn, ama
* *fini-co* – akirnya, marinya
* *hetero-co* – kalu ngga' begitu...
* *jam* – udah
* *kaso* – kali-kali...
* *ko-co* – juga'
* *klu* – hata...
* *ni....ni* – baè'...atawa..., kè'..., kè'... (dalem urungan)
* *pene* – amping, ampir
* *po-co* – takanu, entakonoh
* *posi* – barangkali, mentak
* *plus-co* – komo-komo, lebi-lebi
* *qasi* – sananya..., seolé-olé..., kaya'....
* *sed* – mar, cuman, tapi
* *si ne...* – kalo kaga'
* *vice* – gantinya...

### Kata penanya èn jawabannya
Kata nyang dipaké bakal nanya atawa ngejawab pertanyaan sapa, di mana, apa, kapan, ngapa, pegimana, atawa berapa. Ni kata ngeja atu gomplokan nyang separo rapih dengen petilan gabregan nyang nyatain jumblah ngawang (orang atawa benda apa, tempat apa, waktu apa, lantaran apa, cara apa, jumblah apa) èn depanan/petilan laèn nyang nyatain guna husus deri kata (nyang mana percisnya, semua, sebagèan, urungan, èns.).

Ni dia berapa tuladnya. Ada laèn-laèn cara bakal bilang ni pengaètan, ni jadwal cuman ngasi unjuk nyang dasar-dasar ama nyang rapihnya doang:

Sebagé tambahan nyang di atas, ada juga' depanan/mulaan *singu-* (masing-masing), èn buntutan/akiran *-numera* (sebanyak), *-speci* (semacem), èn *-kron* (sewaktu), nyang kena dipaké percis medu kaya' di atas.

*Qo horo?* juga' kena dipaké bakal “Jem berapa?” atawa “Sekarang jem berapa?”.

### Tetèmpèlan
#### Depanan
* auto-: sendèwèk
* hama-: ama
* ekto-: di luar
* intra-: di jero
* semi-: separo, seponggah
* sine-: sonder
* apo-: ngebuang
* hiper-: keliwat
* sati-: cukup
* opisto-: di balik
* ambi-: dua-duanya
* intro-: masup
* sub-: di bawah
* retro-: ke balik
* ana-: ke atas
* kata-: ke bawah
* ex-: kuar deri
* amfi-: dua sisi

#### Buntutan

### Angka
Angka deri 0–10: *ze, mo, bi, tri, tet, pen, six, seti, ok, nona, deka*. Bakal 0, 4, 5, 7, ama 8 (*ze, tet, pen, seti, ok*), ada juga' bentuk panjangannya *zero, tetra, penta, septi*, ama *okto*. Angka nyang gedéan dibentuk tibang ngegabregin angka-angkanya, èn dalem berapa hal juga' barengan ama nama dèwèk:

Catet kalu ada nyang maké *centi*, bentuk kolot deri *hekto*, bakal “cepé'”. *Centi* sekarng dipaké bakal “keseratus” mengrikut pemakéan pakem ISO.

Angka nyang ditarohnya abis kata peada jadinya angka rèndèngan: *u bibli tri*, “buku ketiga, buku nomer tiga”. *Mo*, *bi*, èn *tri* artinya juga' 'tunggal, rangkep, èn rangkep tiga' secara begèntèt.

## Tèks
Cuman sekelemit doangan tèks nyang ditarjim atawa ditulis dalem basa Glosa. Nyang paling penting entu ièlah terjemahan deri "Janggla di bumi delapan pulu ari" (*Peri Geo Tem Okto-ze Di*), karangan Gary R. Miller. Adapun nyang laènnya, antara laèn "Kalu—" (*Si*) èn "Bukit kaya' gaja puti" (*Plu buno homo plu leuko elefa*), nyang dua-duanya ditarjim ama Vicente Costalago. Ada dua kitab pedoman nyang ditulis dalem basa Glosa, atu kitab sejarah, atunya lagi kitab basa-basa tambahan antérobangsa nyang dua-duanya anu bikinannya Vicente Costalago.